Caroline Tiriman | ABC Radio Australia
Ol papa graon klostu long OK TEDI mine long Papua New Guinea nau i wari tru nogut bai oli no nap kisim kuik Compensation moni blong ol.
Oli wari long wonem oli no save husat tru bai baem K500 tausan kina igo long Bank blong redi-im ol despla moni blong ol papa graon.
Siaman blong PNG Sustainable Development Program Sir Mekere Morauta ibin autim despla wari blong en na oli no gat despla kaen moni long givim igo long Bank.
Emi tok stat long taem gavman blong Praim Minista Peter O’Neill ibin kisim OK TEDI mine na stopim wok blong PNGSDP, despla i kamapim planti heve long ol papa graon.
Martyn Namorong emi wanpla mansave blong social media na emi kam long Western Province we Ok Tedi mine istap long en na emi tok gavman na Ok Tedi imas stretim kuik despla wari long wonem ol pipal imas kisim ol liklik moni blong ol.
Emi tok tu olsem ol papa graon isave kisim despla moni blong helpim sidaon blong ol long ples, long wonem olgeta bus, na wara blong ol i bagarap pinis long ol posin pipia blong mine.
zho_Hans tpi_Latn tpi_Latn tpi_Latn tpi_Latn tpi_Latn tpi_Latn